पाएं अपने शहर की ताज़ा ख़बरें और फ्री ई-पेपरडाउनलोड करें
देश के लिए दो अच्छी और एक बुरी खबर है। बुरी खबर ये है कि देश में कोरोना मरीजों का आंकड़ा 2 करोड़ के पार हो गया है। यानी अब तक यहां 2 करोड़ 2 लाख 75 हजार से ज्यादा लोग संक्रमण की चपेट में आ चुके हैं।
अब पहली अच्छी खबर ये है कि पहली बार भारत में एक दिन के अंदर रिकॉर्ड 3.18 लाख लोग रिकवर हुए हैं। अब तक पूरी दुनिया में एक साथ इतने मरीज ठीक नहीं हुए हैं। दूसरी अच्छी खबर ये है कि सोमवार को लगातार तीसरे दिन नए मरीजों की संख्या में गिरावट दर्ज हुई है। पिछले 24 घंटे के अंदर देश में 3 लाख 55 हजार 680 लोग संक्रमित पाए गए हैं। 30 अप्रैल के बाद से मरीजों की नए संख्या में लगातार कमी देखी जा रही है।
30 अप्रैल को एक दिन में रिकॉर्ड 4.02 लाख मरीजों मिले थे। इसके बाद शनिवार को 3.92 लाख और रविवार को 3.70 लाख केस मिले थे। पिछले हफ्ते से इस हफ्ते की तुलना करें तो इस दौरान 15% केस में बढ़ोतरी दर्ज हुई है।
एक हफ्ते में 41% मौतें बढ़ीं, ये दुनिया में सबसे ज्यादा
सोमवार को देश में 3436 लोगों की संक्रमण के चलते मौत हो गई। ये लगातार 6वां दिन था जब 3 हजार से ज्यादा लोगों ने जान गंवाई है। पूरे हफ्ते के आंकड़ों पर नजर डालें तो इस हफ्ते मौतों की संख्या में 41% का इजाफा दर्ज हुआ है। इस दौरान 24 हजार 503 मरीजों की मौत हुई है। हालात ये है कि देश की राजधानी दिल्ली में हर 3 मिनट में एक मौत हो रही है। यहां सोमवार को 448 लोगों ने जान गंवा दी। दुनिया के टॉप-10 देशों से तुलना करें तो भारत के अलावा तुर्की, अर्जेंटिना, जर्मनी और कोलंबिया में ही मौतों के आंकड़ों में इजाफा देखने को मिला है। बाकी अमेरिका, ब्राजील, फ्रांस, ईरान जैसे देशों में पिछले हफ्ते के मुकाबले इसमें गिरावट दर्ज हुई है।
देश में कोरोना महामारी आंकड़ों में
बीते 24 घंटे में कुल नए केस आए: 3.55 लाख
बीते 24 घंटे में कुल मौतें: 3,436
बीते 24 घंटे में कुल ठीक हुए: 3.18 लाख
अब तक कुल संक्रमित हो चुके: 2.02 करोड़
अब तक ठीक हुए: 1.66 करोड़
अब तक कुल मौतें: 2.22 लाख
अभी इलाज करा रहे मरीजों की कुल संख्या: 34.43 लाख
कोरोना अपडेट्स
प्रमुख राज्यों के हाल
1. महाराष्ट्र
यहां मंगलवार को 51,880 लोग संक्रमित पाए गए। 65,934 लोग रिकवर हुए और 891 की मौत हो गई। अब तक राज्य में 48.22 लाख लोग संक्रमण की चपेट में आ चुके हैं। इनमें 41.07 लाख लोग ठीक हो चुके हैं, जबकि 71,742 लोगों की मौत हो गई है। 6.41 लाख मरीजों का अभी इलाज चल रहा है।
2. उत्तर प्रदेश
यहां मंगलवार को 25,770 लोग संक्रमित पाए गए। 38,683 लोग रिकवर हुए और 351 लोगों की मौत हो गई। अब तक राज्य में 13.68 लाख लोग संक्रमित हो चुके हैं। इनमें 10.81 लाख ठीक हो चुके हैं, जबकि 13,798 मरीजों ने दम तोड़ दिया। 2.85 लाख मरीजों का इलाज चल रहा है।
3. दिल्ली
देश की राजधानी दिल्ली में सोमवार को 18,043 लोग कोरोना पॉजिटिव पाए गए। 20,293 लोग ठीक हुए और 448 की मौत हो गई। अब तक 11 लाख 94 हजार लोग संक्रमण की चपेट में आ चुके हैं। इनमें 10 लाख 85 हजार ठीक हो चुके हैं, जबकि 17,414 मरीजों की मौत हो चुकी है। 89,592 का इलाज चल रहा है।
4. छत्तीसगढ़
यहां सोमवार को 15,785 लोग कोरोना संक्रमित पाए गए। 12,093 लोग ठीक हुए और 210 की मौत हो गई। अब तक राज्य में 7.87 लाख लोग संक्रमण की चपेट में आ चुके हैं। इनमें 6.53 लाख लोग ठीक हो चुके हैं, जबकि 9,485 मरीजों की मौत हो चुकी है। 1.24 लाख मरीजों का इलाज चल रहा है।
5. गुजरात
राज्य में मंगलवार को 13,050 लोग संक्रमित मिले। 12,121 लोग रिकवर हुए और 131 की मौत हो गई। अब तक 6.20 लाख लोग संक्रमण की चपेट में आ चुके हैं। इनमें 4.64 लाख ठीक हो चुके हैं, जबकि 7,779 मरीजों की मौत हो चुकी है। 1.48 लाख मरीज ऐसे हैं, जिनका इलाज चल रहा है।
6. मध्यप्रदेश
राज्य में मंगलवार को 12,236 लोग कोरोना पॉजिटिव पाए गए। 11,249 लोग ठीक हुए और 98 की मौत हो गई। अब तक 6.12 लोग संक्रमण की चपेट में आ चुके हैं। इनमें 5,20,024 लोग ठीक हो चुके हैं, जबकि 6,003 लोगों की मौत हो चुकी है। 86,639 मरीज ऐसे हैं जिनका इलाज चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva awa_Deva mar_Deva hin_Deva awa_Deva hin_Deva awa_Deva hin_Deva san_Deva hin_Deva bho_Deva hin_Deva mai_Deva hin_Deva zho_Hant eng_Latn